Hyrgonaphor
Hyrgonaphor (Aegyptie Ḥr-Wn-Nfr, seu Aegyptologice Horwennefer—Horum-Onnophrin significans) fuit Aegyptius seu Nuba qui regnum in Aegypto superiore anno 205 a.C.n. usurpavit, Ptolemaeo IV regnante. Eruditi aliqui Hyrgonaphorem ante annum 197 a.C.n mortuum censentur, successore Chaonnophri; alii eum eundem ac Chaonnophrem putantur, nomine et regno renovato.

Inscriptio Abydena 
In templo Abydi sito Setho I, nempe in Osiridis sacello est Inscriptio Abydena 16, brevis textus lingua Coptica vetere—nempe Aegyptia sed litteris Graecis—saeculo 2 a.C.n. inscriptus:
ΠΟΡΩΥΡΟΝ
𐅹ΕΠΟΡΩΥΡΓΟΝΑΦΟΡ
ΜΗΙΕΣΙΝΟΜΟΥΣΙΡΕΜΗΙΕ
ΜΟΥΝΛΑΣΟΝΤΗΡΠΝΟΤΩ
ΙΡΚΤΜΗΤΤΟΝΕΥ`Α´ΜΑyΑΘΥ
ΟΥΣΟΡΕΤΑΥΝΟΜΠΟΝΑΜΜΗИⳀΡΝ
ΡΥΜΕ

Qui ita interpretari potest:

Quae inscriptio satis magni momenti est primum quod antiquissima est nobis nota attestatio scripturae Copticae veteris, et dein quod nos certiorem facit quae lectio sit vera nominis Demotici—prius enim docti nonnulli legebant potius Ḥr-m-ɜḫ.t "Harmachin". Praeterea, forma quae est Hyrgonaphor ostendit nomen intellegendum esse quasi verba duo ("Hyr-Gonaphor"), nam si unum verbum compositum fuisset, *Hargonaphor vel potius *Haronnophris scriptum esset.

Notae

Nexus externi 
 Genealogia Hyrgonaphoris
 Willy Clarysse, "The Great Revolt of the Egyptians (205-186 BC)"

Bibliographia 
 Günther Hölbl, History of the Ptolemaic Empire (Londinii: Routledge, 2000) p. 155 ff.
 Robert Steven Bianchi, Daily Life Of The Nubians (Greenwood Press, 2004) p. 224
 Joseph Mélèze Modrzejewski, The Jews of Egypt: From Rameses II to Emperor Hadrian (Princetoniae: Princeton University Press, 1997) p. 150
 P. W. Pestman et al., "Graffito du règne d'un roi rebelle indigène", in Recueil de textes démotiques et bilingues (Lugduni Batavorum: Brill, 1977), vol. 1; vol. 2 pp. 111—112

Reges Aegypti
Rerum novarum cupidi
Nati saeculo 3 a.C.n.
Mortui saeculo 2 a.C.n.
Ptolemaeus IV
Ptolemaeus V